
RAPORT

asupra proiectului de Lege privind planificarea apărării

1. În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege privind planificarea apărării, trimis cu adresa nr. P.L. X - 471 din 30 august 2004  şi înregistrat sub nr. 32/479 din 31 august 2004.

Consiliul Legislativ, cu nr. 835/14.05.2004, a avizat favorabil, acest proiect de lege, cu unele observaţii şi propuneri.

Comisia juridică, de disciplină şi imunităţi, cu nr. 31/751, a avizat favorabil acest proiect de lege, în forma prezentată de iniţiator.

Proiectul de lege prevede o deplină armonizare a sistemunlui românesc de planificare a apărării cu metodologia şi procedurile specifice planificării apărării a NATO, aflate în plin proces de revizuire şi adaptare la cerinţele unui mediu de securitate în rapidă schimbare.

2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

Potrivit art. 51 şi 52 din Regulamentul Camerei Deputaţilor, la lucrările comisiei a participat, în calitate de invitat, domnul mr. Paul Nenciu consilier juridic în cadrul Ministerului Apărării Naţionale.

3. La lucrări au fost prezenţi un număr de 25 deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 08 septembrie 2004, cu unanimitate de voturi pentru, comisia a hotărât să supună proiectul de Lege privind planificarea apărării, Plenului Camerei Deputaţilor spre dezbatere şi adoptare, cu următoarele amendamente:
I. Amendament admis

	Nr. crt.
	Textul legii
	Text propus de comisie
	Motivare
	Cameră decizională

	1. 
	Art. 3.-  Planificarea apărării se realizează pe baza deciziilor politice ale Preşedintelui, Parlamentului şi Guvernului României, precum şi a măsurilor şi acţiunilor întreprinse la nivelul celorlalte instituţiilor publice, care, potrivit legii au răspunderi în domeniul apărării.
	Articolul 3 se modifică şi va avea următorul cuprins:

"Art. 3.-  Planificarea apărării se realizează pe baza deciziilor politice ale Preşedintelui, Parlamentului şi Guvernului României, precum şi a măsurilor şi acţiunilor întreprinse la nivelul celorlalte instituţii publice, care, potrivit legii au răspunderi în domeniul apărării."
(Autor: Dorel Bahrin)
	Pentru îndreptarea unei erori materiale.


	Senat 


II.Amendament respins

	Nr. crt.
	Textul legii
	Text propus de comisie
	Motivare
	Cameră decizională

	1.
	Art. 3.-  Planificarea apărării se realizează pe baza deciziilor politice ale Preşedintelui, Parlamentului şi Guvernului României, precum şi a măsurilor şi acţiunilor întreprinse la nivelul celorlalte instituţiilor publice, care, potrivit legii au răspunderi în domeniul apărării.
	Articolul 3 se modifică şi va avea următorul cuprins:

Art. 3.-  Planificarea apărării se realizează pe baza deciziilor politice ale Preşedintelui, Parlamentului,  Guvernului României şi hotărârilor Consiliului Sprem de Apărare a Ţării, precum şi a măsurilor şi acţiunilor întreprinse la nivelul celorlalte instituţiilor publice, care, potrivit legii au răspunderi în domeniul apărării.
(Autor: Dorel Bahrin)
	1. Hotărârile CSAT sunt importante pentru planificarea apărării 

2. Hotărârile CSAT sunt date în executarea deciziilor politice.
	Senatul




PREŞEDINTE,

Răzvan IONESCU

Red. consult. Roxana Rus 

        S.c. Anca Barb 

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege proiectul de Lege privind planificarea apărării, trimis cu adresa nr. P.L. X - 471 din 30 august 2004  şi înregistrat sub nr. 32/479 din 31 august 2004.


În raport de obiectul şi conţinutul său, proiectul de lege face parte din categoria legilor ordinare.

 PREŞEDINTE,

Răzvan IONESCU

1

